**Записник са треће седнице Савета родитеља школе, одржане 04.12.2018. у 17.30 часова**

Седници присуствоваоло 20 родитеља од укупно 36. Место одржавања: зборница.

**Дневни ред:**

1. **Успех и владање ученика на крају првог класификационог периода**
2. **Резултати истраживања „Ваннаставне активности-потребе и интересовања ученика“**
3. **Упознавање са Правилником о обављању друштвено-корисног односно хуманитарног рада**
4. **Разно**
5. **Успех и владање ученика на крају првог класификационог периода**

Педагог школе је упознала присутне родитеље о успеху, владању и изостанцима ученика на крају првог класификационог периода.

1. **Резултати истраживања: Ваннаставне активности: потребе и интересовања ученика**

Директорка школе је родитеље упознала са резултатима истраживања које је спроведено током септембра и октобра 2018. године. Истаживање се односило на потребе и интересовања ученика у вези школске понуде и реализације ваннаставних активности. Добијени су резултати који показују да постоји велики потенцијал и интересовање ученика за укључивање у рад различитих школских секција. Ученици префарирају да похађају школске секције чији се садржаји у већој мери реализују ван школе, чији се резултати рада презентују ван школе. Такође би у знатно већој мери учествовали у секцијама унутар којих могу заједно са наставником да учествују у креирању садржаја секције. Секције ученици оцењују као веома занимљиве, и као не нарочито напорне и тешке.

Родитељи су изнели предлоге да би било добро да се информације о секцијама учине доступним родитељима на паноу у холу школе или на сајту школе. Родитељи би желели да на почекту школске године иде списак секција за родитеље, како би помогли деци да донесу одлуку о секцијама које ће похађати током године.

Председник Савета родитеља је обавестио присутне родитеље да ће се недељом одржавати бесплатна секција одбојке за ученике од IV до VI разреда у термину од 18-19 часова.

1. **Упознавање са Правилником о обављању друштвено-корисног односно хуманитарног рада**

Родитељи су упознати са новим Правилником о друштвено-корисном раду. Истакнуто је да мере друштвено-корисног рада морају да буду репаративне, тј. да поправљају и надомештају учињени прекршај. Правилник прописује за које васпитне мере су могући и прикладни различити облици друштвено корисног рада.

1. **Разно**

Поменуто је питање исхране ученика у школи. Родитељ ученика првог разреда је пренео незадовољство родитеља одељења у које иде његово дете по питању исхране ученика. Истакао је да деца одбијају да једу храну која је у понуди у школској трпезарији, коју дистрибуира ЛИДО. Други родитељ је навео да ЛИДО снабдева велики број школа и вртића, да су веома поуздани и да би се знало из искуства других корисника да постоје било какви проблеми у квалитету услуга која ЛИДО пружа.

У вези излета, екскурзија и рекреативне наставе директорка је упознала родитеље да још увек није изашао Правилник који би регулисао и прописао услове и начин реализације извођења истих. Школа не жели да поступа противно прописима и препорукама Министарства, па ће се до усвајања Правилника уздржати од организовања екскурзија и излета.

У прилогу потписи присутних родитеља

Записничар

Радмила Кастратовић Председник Савета родитеља

 Далибор Лаловац